Skvapalnený ropný plyn

Skvapalnený ropný plyn alebo LPG (iné názvy pozri nižšie) je "nízkotlakový skvapalnený plyn ropného, syntetického alebo biologického pôvodu, ktorý sa skladuje a/alebo sa s ním manipuluje v kvapalnej fáze pri miernych tlakových podmienkach a teplote okolia; zložený je prevažne z propánu a butánov s malými podielmi iných zložiek vrátane propénu, buténov a pentánov/penténov."STN EN 589 - Automobilové palivá. LPG. Požiadavky a skúšobné metódy Používa sa ako palivo, napr. v motorových vozidlách alebo na vykurovanie.

Na Slovensku LPG vyrába Slovnaft.

 Názvy 
Slovenské názvy tohto plynu sú: skvapalnený ropný plyn, kvapalný ropný plyn, LPGPorov. citácie noriem dole v kapitole Definície, skvapalnený uhľovodíkový plynSTN (ČSN) 65 6480 Skvapalnené uhľovodíkové plyny. Základné spoločné ustanovenia; STN (ČSN) 65 6481 Skvapalnené uhľovodíkové plyny. Propán (z roku 1969); STN (ČSN) 65 6482 Skvapalnené uhľovodíkové plyny. Propán-bután (z roku 1969); STN (ČSN) 65 6483 Skvapalnené uhľovodíkové plyny. Bután (z roku 1969)ADR platná od 1. januára 2015 - Európska dohoda o medzinárodnej cestnej preprave nebezpečných vecí. Bratislava: DEKRA kvalifikácia a poradenstvo, 2014, S. 1219 (toto je názov používaný v starších slovenských/česko-slovenských normách, v českých normách sa tento názov - po česky zkapalněný uhlovodíkový plyn - používa dodnesČSN EN 12252 - Zařízení a příslušenství na LPG - Výstroj autocisteren na LPGČSN EN 746-2 Průmyslová tepelná zařízení - Část 2: Bezpečnostní požadavky na zařízení ke spalování a manipulaci s palivy ), kvapalný uhľovodíkový plynPrehľad notífikácií TBT/GATT (uverejnených v októbri 1994). Spravodaj Slovenskej obchodnej a priemyselnej komory. 4/1995. S. 13, skvapalnený vykurovací plyn, kvapalný vykurovací plynOznámenie Informačného strediska Svetovej obchodnej organizácie (WTO) o notifikáciách členov Dohody o technických prekážkach obchodu a Dohody o uplatňovaní sanitárnych a fytosanitárnych opatrení WTO. In: Vestník ÚNMS SR č. 5/2007, S. 55, 56, nízkotlakový plyn. Nepresné názvy sú: ropný plyn, skvapalnený plyn, kvapalný plyn.

Anglické názvy tohto plynu sú liquefied petroleum gas (nepresný variant: liquified petrol gas), liquid petroleum gas, low pressure gas, nesprávne light petroleum gas. Skratky: LPG alebo LP gas.

 Definície 
LPG je definovaný v mnohých normách a podobných textoch. Nasledujú príklady:

Definícia podľa STN EN 589 je uvedená v úvode článku.

Definícia podľa STN EN 13799 znie podľa verzie z roku 2012: skvapalnený ropný plyn; LPG - plyn skvapalnený pri nízkom tlaku zložený z jedného alebo viacerých ľahkých uhľovodíkov označovaných ako UN 1011, UN 1075, UN 1965, UN 1969 alebo UN 1978 a ktorý sa skladá hlavne z propánu, propénu, butánu, izomérov butánu, buténu so stopami ďalších uhľovodíkových plynov. Podľa verzie z roku 2003 znela: skvapalnený ropný plyn - zmes ľahkých uhľovodíkov a štandardných atmosférických podmienok v plynnom stave, ktorá sa dá skvapalniť zvýšením tlaku alebo znížením teploty. Hlavné zložky sú propán, propén, bután a izoméry butánu.STN EN 13799:2003 Ukazovateľ stavu naplnenia nádob na LPG 

Definícia podľa STN EN 14678-2+A1: skvapalnený ropný plyn, LPG - jeden ľahký uhľovodík alebo viac ľahkých uhľovodíkov označovaných ako UN 1011, UN 1075, UN 1965, UN 1969 alebo UN 1978 a ktorý sa skladá hlavne z propánu, propénu, butánu, izomérov butánu, buténu so stopami ďalších uhľovodíkových plynov.STN EN 14678-2+A1:2012 - Zariadenie a príslušenstvo na LPG. Konštrukcia a prevádzka zariadení na LPG určených pre plniace stanice. Časť 2: Iné komponenty ako výdajné stojany a požiadavky na inštaláciu. 

Definícia podľa STN EN 14912: LPG (skvapalnený ropný plyn) - zmes tvorená predovšetkým butánom alebo propánom so stopami iných uhľovodíkových plynov klasifikovaná UN číslom 1965 pre zmes skvapalnených uhľovodíkových plynov, I. N. alebo UN číslom 1075 pre skvapalnené ropné plyny. Poznámka: V niektorých krajinách sa môžu ako LPG označovať aj plyny s UN číslami 1011 a 1978. I. N. je skratka pre inak nešpecifikované, ktorá sa používa v ADR.STN EN 14912:2006 Zariadenie a príslušenstvo na LPG. Kontrola a údržba ventilov fliaš na skvapalnené ropné plyny (LPG) vykonávané počas pravidelnej kontroly fliaš.

Definícia podľa EN 746-2: skvapalnený ropný plyn - komerčný bután alebo komerčný propán alebo akékoľvek ich zmesi.EN 746-2:2010 Industrial thermoprocessing equipment - Part 2: Safety requirements for combustion and fuel handling systems 

Definícia podľa ISO 1998-1: skvapalnený ropný plyn - zmes ľahkých uhľovodíkov zložená prevažne z propánu, propénu, butánu a buténov, ktorá môže byť skladovaná a manipulovaná v kvapalnej fázi pod miernym tlakom a pri teplote okolia.ISO 1998-1:1998
Petroleum industry — Terminology — Part 1: Raw materials and products

Definícia podľa ECHACHEM, resp. podľa Zoznamu EC (angl. EC Invetory) (a v rámci neho podľa EINECS - European INventory of Existing Commercial Chemical Substances): Ropné plyny, skvapalnené [angl. Petroleum gases, liquified] majú pridelené číslo CAS 68476-85-7 a sú definované ako Komplexné spojenie uhľovodíkov vyrábané destiláciou ropy. Pozostáva z uhľovodíkov, ktoré majú uhlíkové čísla v rozsahu od C3 do C7 a ktorých var nastáva v rozsahu teplôt približne -40 °C až 80 °C (-104°F až 176°F). Názov LPG je však v tom istom zdroji uvedený nielen ako alternatívny i obchodný názov uvedenej látky skvapalnené ropné plyny (číslo CAS: 68476-85-7), ale aj ako obchodný názov pre bután, propán, izobután, uhľovodíky C3 (čiže s troma uhlíkmi) a uhľovodíky C4 (čiže so štyrmi uhlíkmi).vyhľadávanie výrazu LPG v: 

 Charakteristika 
Skvapalnený ropný plyn je plyn, ktorý sa získava pri ťažbe zemného plynu a ropy alebo ako vedľajší produkt pri spracovaní ropy v rafinériách.Český plyn. Zkapalněný plyn. archivovaná verzia z roku 2007:  Ochladením alebo stlačením sa následne skvapalňuje; skvapalnením sa jeho objem 260-krát zmenší. Skvapalnený ropný plyn sa v podstate sa skladá z niektorých z nasledujúcich uhľovodíkov: propán, propén (propylén), bután, izobután, izobutylén a butén (butylén). LPG - Vlastnosti LPG - skvapalneného ropného plynu www.autoplyn.sk/lpg.htm  

V našich podmienkach sa ako skvapalnený ropný plyn tradične používala najmä zmes kvapalného propánu a butánu (tzv. propán-bután), prípadne len kvapalný propán alebo len kvapalný bután. Tieto palivá na Slovensku upravuje primárne norma STN 65481 z roku 2022 (resp. staršie predbežná norma STN P STN 65 6481 z roku 2013 a séria štyroch noriem STN (ČSN) 65 6480 až 65483 z roku 1969).STN 65 6481: 2022 Skvapalnené ropné plyny. Vykurovacie plyny. Propán, bután a ich zmesi. Požiadavky a skúšobné metódySTN P 65 6481: 2013 Skvapalnené ropné plyny. Vykurovacie plyny. Propán, bután a ich zmesi. Požiadavky a skúšobné metódy

 Pozri aj 
 skvapalnený zemný plyn (LNG)
 stlačený zemný plyn (CNG)

 Odkazy 

Kategória:Ropa
Kategória:Pohonné hmoty